Den norske kirke

Hol kirkelige fellesråd

Tlf. 32 09 69 30

Fellesrådet

**Tid:** On**s**dag 16. juni 2021 kl. 15.00 – 17.00 i Storesalen, Geilo kulturkyrkje

**Innkalling**

Fra Hol og Hovet: Kjell Haugo, Rita Kleiv

Fra Geilo: Tor Olav Reime, Georg William Christiansen

Fra Dagali og Skurdalen: Siv Elin Bragstad Kjønaas, Gudrun Irene Herleiksplass

Kommunens representant: Hanne Birgitte Lindbak Haatuft

Biskopens representant: Sokneprest Helle Maria Wolstad

**FELLESRÅDETS SAKSLISTE**

Saknr.: Tittel:

11/21 PRISER FOR GRAVFERDSVIRKSOMHET

12/21 PRISER FOR UTLEIE AV KIRKENE

13/21 PRINSIPIELLE FØRINGER FOR DIAKONALT ARBEID OG FINANSIERING

14/21 MUSIKALSK OG KUNSTNERISK AKTIVITET I KIRKENE

15/21 FREMDRIFTSPLAN FOR HØRING OM KIRKELIG ORGANISERING

16/21 SØKNAD OM NAVNET MINNELUND I HOL

17/21 NÆROMRÅDENE TIL KULTURKYRKJA VED SLÅTTAHØLEN OG STRATEGIARBEID I GEILO 2023

18/21 BUDSJETTFORBEREDELSER OG SATSNINGER 2022 - 2025

19/21 REFERAT OG MELDINGSSAKER

Geilo, 10. juni 2021

Tor Olav Reime Anders Ilsøy

**Saksnummer: Arkivkode: Møtedato: Saksb.:**

11/21 16.06.21 AI

**PRISER FOR GRAVFERDSRELATERTE TJENESTER (FRA 1.1.2022)**

**Saksopplysninger:**

Det er et ønske om å harmonisere prisene på gravferdsrelaterte tjenester i Hallingdal, og det er derfor utarbeidet et forslag til gradvis tilpasning til samme nivå innen 2024, der vi vil øke prisene på de områdene der vi ligger lavest og beholde nivået der vi ligger høyest.

I forbindelse med vurdering av priser kan prisnivået på enkelte tjenester synes høyt priset, samtidig som Hol er alene i Hallingdal om å dekke kremasjonsavgiften for egne innbyggere. Prisene i kursiv kan derfor være aktuelle å diskutere i møtet-

|  |  |  |  |  |
| --- | --- | --- | --- | --- |
| **Avgifter som vedtas av Hol kommune** | 2021 | **2022** | 2023 | **2024** |
| Festeavgift pr år | 170 | **190** | 190 | **210** |
| Navnet minnelund, innenbygds (inkl. stell) | 6000 | **6000** | 6000 | **6000** |
| Navnet minnelund, utenbygds (inkl. stell) | 14000 | **14000** | 14000 | **14000** |
| Kistegrav, utenbygds (inkl. 30 års fredningstid) | 8000 | **8000** | 8000 | **8000** |
| Urnegrav, utenbygds (inkl. 30 års fredningstid) | 8000 | **8000** | 8000 | **8000** |
| *Evt. urnenedsettelse i eks. grav, utenbygds* |  | *5000* | *5000* | *5000* |
| *Evt. egen festeavgift for navnet minnelund* |  | *70* | *70* | *70* |
| Kremasjon av innbyggere i Hol kommune | Gratis | **Gratis** | Gratis | **Gratis** |

Hol kommunestyre må vedta priser for bestemte gravferdstjenester etter forslag fra gravplassmyndigheten jfr. Gravplassloven §21. For øvrige tjenester regnes Hol kirkelige fellesråd som næringsdrivende på egne gravplasser. Her er det aktuelt å tilby flere tjenester:

|  |  |  |  |  |
| --- | --- | --- | --- | --- |
| **Avgifter som vedtas av Hol kirkelig fellesråd** | 2021 | **2022** | 2023 | **2024** |
| Gravstell (Sommer og høstplanting i kasse) | 1100 | **1200** | 1200 | **1400** |
| Oppsetting av gravminne | 6000 | **6000** | 6000 | **6000** |
| Selvvanningskasse 40 cm, egen montering | 1600 | **1800** | 1800 | **2000** |
| Selvvanningskasse 40 cm, ferdig montert | 2400 | **2600** | 2600 | **2800** |
| *Evt. Oppsetting av ordinært gravminne* |  | ***1400*** | *1400* | *1500* |
| *Evt. Bolting av gravminne (1-2 bolter)* |  | ***850*** | *850* | *900* |
| *Evt. Retting av gravminne (utenom dugnad)* |  | ***850*** | *850* | *900* |

Det er ønskelig at kirkevergen får fullmakt til å fastsette priser på andre tjenester og bistand for spesielle oppdrag/gravminner.

**Innstilling:**

Følgende priser for 2022 innarbeides i budsjettarbeidet for kommende periode og oversendes Hol kommune slik at de kan fastsettes i forbindelse med Handlings- og Økonomi Plan (HØP) 2022-2025:

|  |  |  |  |  |
| --- | --- | --- | --- | --- |
| **Avgifter som vedtas av Hol kommune** | 2021 | **2022** | 2023 | **2024** |
| Festeavgift pr år | 170 | **190** | 190 | **210** |
| Navnet minnelund, innenbygds (inkl. stell) | 6000 | **6000** | 6000 | **6000** |
| Navnet minnelund, utenbygds (inkl. stell) | 14000 | **14000** | 14000 | **14000** |
| Kistegrav, utenbygds (inkl. 30 års fredningstid) | 8000 | **8000** | 8000 | **8000** |
| Urnegrav, utenbygds (inkl. 30 års fredningstid) | 8000 | **8000** | 8000 | **8000** |
| Kremasjon av innbyggere i Hol kommune | Gratis | **Gratis** | Gratis | **Gratis** |

Følgende priser for Hol kommunes næringsvirksomhet ved gravplassene vedtas

|  |  |  |  |  |
| --- | --- | --- | --- | --- |
| **Avgifter som vedtas av Hol kirkelig fellesråd** | 2021 | **2022** | 2023 | **2024** |
| Gravstell (Sommer og høstplanting i kasse) | 1100 | **1200** | 1200 | **1400** |
| Oppsetting av gravminne | 6000 | **6000** | 6000 | **6000** |
| Selvvanningskasse 40 cm, egen montering | 1600 | **1800** | 1800 | **2000** |
| Selvvanningskasse 40 cm, ferdig montert | 2400 | **2600** | 2600 | **2800** |
| *Evt. Oppsetting av ordinært gravminne* |  | ***1400*** | *1400* | *1500* |
| *Evt. Bolting av gravminne (1-2 bolter)* |  | ***850*** | *850* | *900* |
| *Evt. Retting av gravminne (utenom dugnad)* |  | ***850*** | *850* | *900* |

Kirkevergen gis fullmakt til å fastsette priser på andre næringsrelaterte produkter og tjenester knyttet til gravplassene.

**Saksnummer: Arkivkode: Møtedato: Saksb.:**

12/21 16.06.21 AI

**PRISER FOR UTLEIE AV KIRKENE (FRA 1.1.2022)**

**Saksopplysninger:**

|  |  |  |
| --- | --- | --- |
| **Utleiesatser vedtatt av Hol kirkelige fellesråd** | 2021 | **2022** |
| Gudstjeneste med kirketjener, uten nattverd | 2000 | **2200** |
| Gudstjeneste med kirketjener, med nattverd | 2300 | **2500** |
| Gudstjeneste uten ansatte (Geilo frimenighet) |  | **2000** |
| **Konserter** |  |  |
| Lokal arrangør, Geilo og Hol kirke |  | **1500** |
| Lokal arrangør i samarbeid med sokneråd | e.avtale | **e.avtale** |
| Lokal arrangør/utenbygds utøver, Geilo/Hol | 4000 | **4000** |
| Lokal arrangør/utenbygds utøver, øvrige kirker | 2000 | **2000** |
| Kommersielle aktører (Utenbygds), Geilo/Hol + 15% | 5000 | **5000** |
| Kommersielle aktører (Utenbygds), øvrige kirker +% | 3000 | **3000** |
| Forberedelser/lydprøver pr dag (m/kirketjener) | 1000 | **1000** |
| Utleie til dåps-/konfirmasjonsselskap m/kjøkken | 1500 | **1500** |
| Utleie til årsmøte o.l. + kaffe/vaffel (m/kirketjener) | 1500 | **1500** |
| Utleie av enkeltrom/lokale (pr rom) |  | **1000** |
| Utleie av hele kirka til større arrangement, Geilo |  | **8000** |

Biskopen skal godkjenne utleie prisene for utleie av kirkene (kirkerommet).

Kirkelige aktiviteter/organisasjoner i Hol/Hallingdal betaler ikke leie (Tensing, Normisjon m.m.), og det samme gjelder åpne gudstjenester/samarbeidsprosjekter (KRIK m.fl.). Unntaket er Geilo Frimenighet, da de ikke er medlemmer i Den norske kirke.

Kommunale aktiviteter og møter har heller ikke betalt leie (hovedsakelig frivilligsentralen), men vi oppfordrer til kjøp av kaffe og vafler. Vi betaler ikke for leie av lokaler eller utstyr hos Hol kommune (lydutstyr, kinoen etc.).

Hol kommune tar ikke betalt for barne- og ungdomsaktivitet og for sporadiske møter, som årsmøter o.l. for lokale lag og organisasjoner (Røde Kors, Geilo IL), mens vi har tatt betalt for dette. Siden fellesrådet i hovedsak er hovedsakelig er kommunalt finansiert kan det være naturlig å legge seg på kommunal praksis ved utleie, selv om våre lokaler kan oppleves som mer attraktive i en del sammenhenger og dermed skape mer trafikk.

Yoga betaler en tidligere avtalt pris på 400,-/gang mens Bris har bruk av lokalene inkludert i deres avtale. Årsmøter i selskaper og sameier vil fortsatt bli belastet leie siden disse krever noe mer organisering og oppmøte av kirketjener. Det er ønskelig at kirkevergen får fullmakt til å fastsette priser på annen utleie i tråd med gjeldende priser. Dette har vært etablert praksis, men ikke tatt med i delegasjonsreglementet

**Innstilling:**

Følgende utleiepriser vedtas av Hol kirkelige fellesråd og oversendes biskopen til godkjenning

|  |  |  |
| --- | --- | --- |
| **Utleiesatser for gudstjenester** | 2021 | **2022** |
| Gudstjeneste med kirketjener, uten nattverd | 2000 | **2200** |
| Gudstjeneste med kirketjener, med nattverd | 2300 | **2500** |
| Gudstjeneste uten ansatte (Geilo frimenighet) |  | **2000** |
| **Konserter** |  |  |
| Lokal arrangør, Geilo og Hol kirke |  | **1500** |
| Lokal arrangør i samarbeid med sokneråd | e.avtale | **e.avtale** |
| Lokal arrangør/utenbygds utøver, Geilo/Hol | 4000 | **4000** |
| Lokal arrangør/utenbygds utøver, øvrige kirker | 2000 | **2000** |
| Kommersielle aktører (Utenbygds), Geilo/Hol + 15% | 5000 | **5000** |
| Kommersielle aktører (Utenbygds), øvrige kirker +% | 3000 | **3000** |
| Forberedelser/lydprøver pr dag (m/kirketjener) | 1000 | **1000** |
| Utleie til dåps-/konfirmasjonsselskap m/kjøkken | 1500 | **1500** |
| Utleie til årsmøte o.l. + kaffe/vaffel (m/kirketjener) | 1500 | **1500** |
| Utleie av enkeltrom/lokale (pr rom) |  | **1000** |
| Utleie av hele kirka til større arrangement, Geilo |  | **8000** |

Dagens utleiepraksis videreføres for kirkelig aktivitet. Øvrig utleie følger kommunal praksis.

Kirkevergen gis fullmakt til å fastsette priser på øvrig utleie som ikke er relatert til bruk av kirkerommet.

**Saksnummer: Arkivkode: Møtedato: Saksb.:**

13/21 16.06.21 AI

**PRINSIPIELLE FØRINGER FOR DIAKONALT ARBEID OG FINANSIERING**

**Saksopplysninger:**

Det diakonale arbeidet ivaretas av Hol kirkelige fellesråd på vegne av alle de tre soknene i samarbeid. Både ungdomscaféen på fredager og Onsdagssvall er nye tiltak som er startet som et ledd i den diakonale satsningen hvor Hol kirkelige fellesråd mottar ekstern støtte.

Den kristne profilen ved diakonale tiltak er en problemstilling som hele kirke-Norge diskuterer, hvor en både ønsker å ha et tydelig kristent verdigrunnlag og samtidig ønsker å være med på samhandling og samskaping sammen med kommuner og andre organisasjoner som ofte stiller krav at felles virksomhet ikke skal være forkynnende.

I samarbeidet med Geilo Frimenighet om ungdomscaféen møter vi dette prinsipielle skjæringspunktet: Fredagscaféen har vært tenkt som et mer livssynsnøytralt arrangement for alle ungdommer i kommunen siden Hol kommune ikke har egen ungdomsklubb (enda). Tirsdagene var tenkt knyttet tettere mot Tensing og med en tydeligere kristen profil. Nå ønsker frimenigheten å ha obligatorisk samling med kristen forkynning for de som er på ungdomscaféen når de bidrar, men vi er litt redde for at dette kan skremme enkelte bort.

Denne prinsipielle avgjørelsen har også praktisk og økonomisk side: Stiftelser som Karsten Isachsens legat og Anders Jahres stiftelse støtter kristen forkynning, mens «større» støtte-ordninger fra stat/fylke/kommune, sparebankstiftelsene o.l. som regel forutsetter livssyns-nøytralitet i det aktuelle arbeidet. For vår del anses dette å være en problemstilling som primært er avgrenset til diakoni.

For Hol kirkelige fellesråd vil dette ha både stor praktisk og prinipiell betydning når vi nå vil finne frem til støtteordninger som kan sikre videre finansiering av tiltakene våre i 2022 og videre fremover. Vi forventer at mange aktuelle støtteordninger vil bli lyst ut i september.

**Innstilling:**

Problemstillingen diskuteres i soknerådene før tilbakemelding og vedtak i Hol kirkelige fellesråd.

**Saksnummer: Arkivkode: Møtedato: Saksb.:**

14/21 16.06.21 AI

**MUSIKALSK OG KUNSTNERISK AKTIVITET I KIRKENE**

Saken ble utsatt fra sak 03/21, og det er i mellomtiden avholdt møte med lederne i Hol og Hovet sokn, Geilo sokn og kirkemusikeren for å finne en felles tilnærming til denne problemstillingen.

**Saksopplysninger:**

Kirkemusikk finansieres hovedsakelig gjennom det kommunale tilskuddet til fellesrådet jfr. Trossamfunnsloven §14 (Tidligere kirkeloven). Disse midlene skal først og fremst dekke stillinger som organist/kirkemusiker og grunnleggende musikalsk aktivitet. Ekstra musikalske bidrag til høytider og hendelser som jul og konfirmasjon anses som rimelig, og har vært etablert som praksis hos oss tidligere. Kirkemusikalske bidrag ut over dette finansieres vanligvis i stor grad av soknene.

Musikk og kunstnerisk aktivitet i kirkene etterspørres i stor grad i våre kirker, og det er viktig at dette sikres god og forutsigbar finansiering og rammer når vi nå går tilbake mot en normalisert situasjon.

Kulturrrådet hadde tidligere en egen ordning for kirkemusikk. Denne er nå slått sammen med andre støtteordninger, og det oppfattes som krevende å søke kulturrådet om midler. Det har derfor ikke blitt gjort tidligere, men er absolutt støtteordninger vi bør kunne utnytte. (Det ble søkt støtte 2. mars til Geilo kulturkyrkje som bærekraftig kulturarena, men vi har enda ikke mottatt svar på søknaden.)

Kirkerådet har også en liten pott til kultur, som inkluderer kirkemusikk, som det er mulig å søke på.

Våre tre sokn er nokså ulike i størrelse og forventninger til musikalsk aktivitet i kirkene. At kirkemusikeren skal søke soknerådene om midler til hvert enkelt arrangement er en uhensiktsmessig løsning, og det ble derfor etablert en prosjektkonto for kirkemusikk, men uten at kriteriene for denne var tydelige. Midlene på denne kontoen ble for øvrig brukt opp i løpet 2020 til ekstraordinære musikalske tiltak, inkludert digitale gudstjenester under covid-19.

Soknerådene går inn i en prosess mot strategisk menighetsplan, der kirkemusikk er en vesentlig del. Vi ser for oss en løsning der soknerådene betaler en fast årlig sum inn til Hol kirkelige fellesråd for eventuelle ekstra musikalske og kunstneriske innslag, og forventningene til bruken i stor grad er avklart. Det foreslås at det enkelte sokneråd tar en diskusjon sammen med kirkemusikeren om bl.a.:

* Musikalske ambisjoner i omfang og kostnad (økonomisk bidrag fra sokneråd)
* Bredde og kvalitet på aktiviteten
* Kirkelig profil og vektlegging av konserter vs. gudstjenesteinnhold
* Konkret hvilke hendelser og høytider som bør prioriteres, ut over jul og konfirmasjoner

[plan\_for\_kirkemusikk\_2008.pdf (kirken.no)](https://kirken.no/globalassets/kirken.no/om-kirken/slik-styres-kirken/planer-visjonsdokument-og-strategier/plan_for_kirkemusikk_2008.pdf) kan gjerne tjene som et diskusjonsgrunnlag

Hol kirkelige fellesråd vil som utgangspunkt videreføre nivået på sine økonomiske ressurser til kirkemusikk, men samtidig tydeliggjøre hva forventningene til leveransen er. Vi vil også være mer aktive med å søke midler fra kulturrådet for konserter og andre arrangementer.

Ved utleie av kirkene til kommersielle konserter som skaper et overskudd (jfr sak 12/21) vil det være naturlig at fellesrådet får dekket egne kostnader fra fastsummen mens prosentsatsen av omsetningen tilfaller soknet.

**Innstilling:**

Hol kirkelige budsjetterer med ressurser til kirkemusikk i 2022 ut fra tidligere aktivitetsnivå.

Ved utleie til kommersielle aktører tilfaller prosentsatsen av omsetningen det enkelte sokneråd.

Det enkelte sokneråd tar en diskusjon sammen med kirkemusikeren om bl.a.:

* Musikalske ambisjoner i omfang og kostnad (økonomisk bidrag fra sokneråd)
* Bredde og kvalitet på aktiviteten
* Kirkelig profil og vektlegging av konserter vs. gudstjenesteinnhold
* Konkret hvilke hendelser og høytider som bør prioriteres, ut over jul og konfirmasjoner

Resultatet av denne prosessen innarbeides både i strategisk menighetsplan og budsjettmessig i «kirkemusikkontoen» i budsjettene til Hol kirkelige fellesråd for 2022-2025.

**Saksnummer: Arkivkode: Møtedato: Saksb.:**

15/21 16.06.21 AI

**FREMDRIFTSPLAN FOR HØRING OM KIRKELIG ORGANISERING**

**Saksopplysninger:**

Kirkerådet vil i ekstraordinært møte 15. juni vedta høringsdokument for kirkelig organisering med forskjøvet høringsfrist 1. desember 2021. (Behandles av kirkerådet i februar 2022 og prinsippvedtak fattes i september 2022. Tidligste implementering vil være 1.1.2024)

For Hallingdal planlegges det et fysisk informasjonsmøte på Kulturhuset Banken på Nesbyen + overføring på Teams/Zoom mandag 30. august 19.00, og et diskusjonsmøte for rådsledere, kirkeverger og kommunale representanter på Torpomoen tirsdag 12. oktober 19.00.

For soknerådene og fellesrådet i Hol er det viktig å legge opp til en god og åpen prosess som også inkluderer en høringsuttalelse innen fristen 1. desember siden dette er en sak som i stor grad angår fellesrådet. Det er naturlig at fellesrådsmøtet 6. oktober blir et diskusjonsmøte i forhold til kirkelig organisering et Hallingdalsperpektiv. I tillegg bør saken diskuteres i soknene.

Utarbeidelse av høringsuttalelsen kan enten gjøres som en prosess styrt av rådslederne i fellesskap, eller et i ekstra fellesrådsmøte. I så fall er det ønskelig å sette en dato allerede nå.

**Innstilling:**

Kirkelig organisering i et Hallingdalsperspektiv tas opp som sak til diskusjon i møte 6. oktober.

Hol kirkelige fellesråd vil utarbeide en høringsuttalelse i tilknytning til møtet etter sommeren, enten gjennom en prosess styrt av rådslederne i fellesskap, eventuelt et ekstra fellesrådsmøte på følgende dato:

**Saksnummer: Arkivkode: Møtedato: Saksb.:**

16/21 16.06.21 AI


**SØKNAD TIL BISPEDØMMERÅDET OM NAVNET MINNELUND I HOL**

**Vedlegg:** Hol\_teikningshefte\_G02 og Uttalelse fra Gravplassforvalteren

**Saksopplysninger:**

Det er utarbeidet revidert tegningsgrunnlag for navnet minnelund i Hol som følge av at Gravplassforvalteren hadde innsigelser til den planlagte gjenbruken av eksisterende gravminne og forslaget om å benytte skiferhellene også som gravminner/navneplater.

Det nye forslaget benytter samme type navneplater som på Geilo, montert på en skiferplate mellom to dreide trestolper like de som står på trappa på Hol kyrkje.



**Innstilling:**

Hol kirkelige fellesråd sender det reviderte forslaget til navnet minnelund i Hol sammen med SOSI-gravkart for minnelunden til godkjenning i Tunsberg bispedømmeråd.

**Saksnummer: Arkivkode: Møtedato: Saksb.:**

17/21 16.06.21 AI

**NÆROMRÅDENE TIL KULTURKYRKJA VED SLÅTTAHØLEN OG STRATEGIARBEID I GEILO 2023**

Hol kommune har et prosjekt med å oppgradere områdene rundt Slåttahølen, noe som vil være svært positivt for området rundt Geilo kulturkyrkje. Samtidig løper strategiprosessen Geilo 2023, som primært er et samarbeid mellom Visit Geilo og Hol kommune. Hol kirkelige fellesråd er invitert inn i dette strategiarbeidet, både i forhold til delprosjekt «Sentrum» - definert til og med arealene rundt kulturkyrkja – og delprosjekt «Konsept, produkt og event» - hvor kirkevergen er forespurt om å ta en mer sentral rolle. To primære tiltak anses så langt å være aktuelle som innspill fra Hol kirkelige fellesråd: Tilbygget til kirka og lekeplassen/ute-området «Noahs nasjonalpARK». Det orienteres nærmere om prosessen i møtet.

**Innstilling:**

Saken tas til orientering

**Saksnummer: Arkivkode: Møtedato: Saksb.:**

18/21 16.06.21 AI

**BUDSJETTFORBEREDELSER OG SATSNINGER 2022 - 2025**

**Saksopplysninger:**

Forberedelsene til budsjettarbeidet for perioden 2022 – 2025 starter opp i løpet av sommeren. I den forbindelse er det ønskelig å få innspill fra fellesrådet på hvilke satsninger som anses som viktigst.

I grensegangen mellom fellesråd og sokneråd er det viktig å ta med seg at fellesrådet skal:

*«ivareta administrative og økonomiske oppgaver på vegne av soknene, utarbeide planer for kirkelig virksomhet i kommunen, fremme samarbeid mellom menighetsrådene samt ivareta deres interesser i forhold til kommunen. Rådet har blant annet ansvar for drift og vedlikehold av kirker og kirkegårder, samt arbeidsgiveransvar for ansatte i kirkelige stillinger utenom menighetsprestene.*

Det er en rekke områder som allerede får betydelig fokus:

* Oppstart av diakonivirksomhet, inkludert ungdomscafé og onsdagssvall
* Nytt orgel, med innvielse påska 2022
* Utarbeiding av strategiske menighetsplaner – støtte til soknene
* Eventuell etablering av Hallingdal prostifellesråd og felles sokneråd i Hol kommune
* Stabsutvikling, med planlagt oppstart høsten 2021
* Rehabilitering av Hol kyrkje 2021-2024
* Nye graver på felt A-D ved Hol kyrkjegard i 2025
* Maling og vedlikehold av alle kirkene
* Ferdigstilling av Geilo kulturkyrkje innen 2030

Saken legges frem for en åpen diskusjon, der det både er mulig å komme med nye innspill til satsninger innenfor fellesrådets satsningsområder og prioriteringer blant det som allerede gjøres.

**Innstilling:**

Saken legges frem for diskusjon, uten innstilling.

**Saksnummer: Arkivkode: Møtedato: Saksb.:**

19/21 16.06.21 AI

**REFERAT OG MELDINGSSAKER**

* Status smittevern og aktivitet:

Hallingdal er ikke lenger på tiltaksnivå A, slik at det igjen er mulig å ha aktivitet etter nasjonale retningslinjer. I tillegg har regjeringen startet gjenåpningens trinn 2.

* Gravferd og bisettelser med inntil 200 personer i Hol og Geilo kulturkyrkje
* Gudstjenester og kirkelig aktivitet kan åpne for alle, også tilreisende og «utenbygds»
* Kirkekontoret, kirketorget og gjenbruksbutikken holder åpent som normalt
* Konfirmantundervisning, Tensing, babysang, onsdagsbønn, svall og ungdomscafé går frem til sommeravslutning
* Minnesamvær kan nå ha inntil 20 deltagere, men vil åpne til 50 i trinn 3
* Nesten alle orgelpipene er nå produsert, og 15 stemmer er forhåndsstemt. Rieger rapporterer at de er i rute med vårt orgel tross fortsatt utfordringer med covid-19
* Diakonstillingen er utlyst med søknadsfrist 14. juni, med foreløpig 1 intervju 21. juni.

Møte i A-utvalget rett etter fellesrådsmøtet

* Forsyningen til vannpostene i Hovet og Skurdalen er utbedret
* Infoskiltene ved gamlekyrkja i Hol er nå satt opp. Vi forsøker å få området steinsatt
* Brannalarmsentralene er byttet i Dagali og Skurdalen. Det ser ut til at kostnaden vil bli betydelig lavere enn det som ble budsjettert, og nesten hele tiltaket blir dermed finansiert av tilskuddet fra KNIF forsikring på 300.000,-
* Kirkekontrollen 2021 skal gjennomføres innen 1. juli (mulig noe utsatt frist)
* Det blir sommerplanting ved kirkegårdene 15. – 16. juni
* Avtalen med Tom Gunnar Strand er videreført i år også
* Embrik Sveinunggard vil bistå som sommerhjelp 1-2 dager i uka, primært i Skurdalen og Dagali, men også på Geilo. Det kan bli aktuelt med en sommerhjelp til.
* Helle Maria Wolstad kommer tilbake 15. juni, men er 50% sykemeldt noen uker til
* Det blir «Onsdagsvandring» i stedet for onsdagssvall gjennom sommeren
* Vi bistår frivilligsentralen og velferdssenterne med tiltaket «Middag for eldre» uke 25
* Vi bistår med kaffe, motorsag, traktor og henger på dugnad i Huldreskogen 15. juni
* Det blir to sommerkonserter i Hol bygdemuseum i sommer: Morgonrode og toradertrioen
* Geilo sokn får et tilbud om salg av menighetshuset i disse dager, men dette skal ikke behandles av Hol kirkelige fellesråd
* Det er søkt Viken fylkeskommune om 420.000,- i støtte i 2021/2022 for et forprosjekt for tilbygget til Geilo kulturkyrkje. Svar på søknaden ventes før sommeren.
* Buskerudmuseet/Hallingdal museum har vist interesse for et samarbeid om drift av et eventuelt museum/opplevelessesenter